Diri ölülər... -VİDEOREPORTAJ\n29-11-2017 12:13 - Xeberle.com - Hadisə 19\nBurada yiyəsini gözləyən hazır qəbirlər çoxdur. İnsanların bəziləri ailə üzvlərinin sayını nəzərə alaraq böyük bir ərazini hasarlayır. Elə buna görə də əksər hallarda qəbiristanlıqlarda yer qıtlığı yaranır. Dövlət rüsumu 63 manat olan qəbir yerlərinin ölü yiyələrinə təxmini neçəyə verilməsindən çoxu xəbərdardır. Bu qiymət adətən yerinə görə dəyişir. Qəbir yerlərinin əvvəlcədən alınmasına gəlincə, Bakı Şəhər Mənzil Komunal Təsərrüfatı Departamentinin Əhaliyə Vətəndaşlıq Xidməti Trestinindən bildirildi ki, bu illər əvvəl belə idi. Qəbir yerlərinin əvvəlcədən alınması İslam dininə görə də günah sayılır. Üstəlik qəbir yerinə görə əlavə pulun alınması da haram hesab olunur. Dindarlar bildirir ki, qəbirlərin mərmər daşlarla bəzədilməsi də günahdır. İslam dininə görə, müəyyən vaxtdan sonra qəbirlər torpağa qarışmalıdır.Ümumiyyətlə isə yer kürəsi insanların yaşaması və orada dəfn olunması üçün tanrının bir hədiyyəsidir. Hədiyyəni isə satın almazlar.\nQəbir yerlərinin əvvəlcədən alınmasına gəlincə, Bakı Şəhər Mənzil Komunal Təsərrüfatı Departamentinin Əhaliyə Vətəndaşlıq Xidməti Trestinindən bildirildi ki, bu illər əvvəl belə idi. Qəbir yerlərinin əvvəlcədən alınması İslam dininə görə də günah sayılır.\nMəktəbə işçi qrupu göndərildi, 3 gündür 10 yaşlı uşağın problemini həll edə bilmirlər\n29-11-2017 19:52 - Virtualaz.org - Hadisə\nBakı şəhəri üzrə Təhsil İdarəsi isə problemi həll etmək üçün məktəbə işçi qrupu göndərib. Mətbuat katibi əlavə edib ki, mütəxəsislərin qiymətləndirilməsindən sonra uşağın başqa məktəbə köçürülüb-köçürülməməsinə qərar veriləcək.\nAzərbaycanda bəzi vəzifəli şəxslər barəsində cinayət işi başlanıldı (SİYAHI)\n29-11-2017 15:44 - Baku.ws - Hadisə\nJeeplə qadını vurub öldürən sürücü TƏSLİM OLDU\n29-11-2017 15:19 - Unikal.org - Hadisə\nUnikal.org DİN-ə istinadən xəbər verir ki, noyabrın 8-də saat 19 radələrində Səbail rayonunun Salyan yolu küçəsində Bakı şəhər sakini, 42 yaşlı Könül Əkbərova yolun piyadalar üçün nəzərdə tutulmayan hissəsindən keçmək istəyərkən "Jeep Grand Cherokee markalı avtomaşınla vurulub və aldığı xəsarətlər nəticəsində hadisə yerində ölüb.\nAvtomobillərdən güzgü oğurlayıb satan şəxs tutulub\n29-11-2017 14:53 - Cia.az - Hadisə\nNərimanov RPİ 18-ci Polis Bölməsi əməkdaşları tərəfindən aparılan araşdırmalarla noyabrın 4-nə keçən gecə Ə.Dəmirçizadə küçəsində Bakı şəhər sakini Zaur Kazımzadəyə məxsus “Audi“ markalı avtomobilin yan güzgülərinin oğurlandığı müəyyən edilib.\nLənkəranda ər arvadının üzünü doğradı –\n29-11-2017 13:45 - Teleqraf.com - Hadisə\nTeleqraf.com xəbər verir ki, şəhərin Liman qəsəbəsində 1987-ci il təvəllüdlü Könül Kərimova üz nahiyəsindən aldığı xəsarətlə xəstəxanaya yerləşdirilib.\n''Yol Polisi yeyinti üçün təzə yol tapıb'' - VİDEO\n29-11-2017 11:53 - Criminal.az - Hadisə\nSamid Məlikov gileylənir ki, iyulun 2-də sürət həddini aşdığına görə ona gələn 10 manat cərimə hələ də sistemə yerləşməyib. Cərimələrin sistemə oturmamasından təkcə Samid Məlikov əziyyət çəkmir.\nYüksək məbləğdə pul uduzsanız, bunu edin - Psixoloq\n29-11-2017 08:15 - Axar.az - Hadisə\nBunu Axar.az-a açıqlamasında psixoloq Elnur Rüstəmov bu yaxınlarda mərc oyunlarda külli miqdarda pul uduzduğuna görə intihara cəhd dən gənc oğlan barədə danışarkən söyləyib.\nAvropada yeni dəhşət: zirzəmidə 10 illik işgəncə, təcavüzlər, doğulan uşaqlar - VİDEO\n29-11-2017 04:42 - Big.az - Hadisə\nO, Rumıniya vətəndaşı, 29 yaşlı qadını oğurlayaraq 10 il ərzində kölə kimi saxlamaqda suçlanır. Qadına sürəkli işgəncələr verərək təcavüz edən Cordano qurbanını iki uşaq doğmağa da vadar edib.\n29-11-2017 12:13 - Xeberle.com - Hadisə


28.01.19 M.Sarıyevin şikayəti üzrə Azərbaycan Respublikası Ali Məhkəməsinin Mülki Kollegiyasının 5 fevral 2018-ci il tarixli qərarının Azərbaycan Respublikasının Konstitusiyasına və qanunlarına uyğunluğunun yoxlanılmasına dair\nAZƏRBAYCAN RESPUBLİKASI ADINDAN\nKonstitusiya Məhkəməsi Plenumunun\nM.Sarıyevin şikayəti üzrə Azərbaycan Respublikası Ali Məhkəməsinin Mülki Kollegiyasının 5 fevral 2018-ci il tarixli qərarının Azərbaycan Respublikasının Konstitusiyasına və qanunlarına uyğunluğunun yoxlanılmasına dair\n28 yanvar 2019-cu il Bakı şəhəri\nAzərbaycan Respublikası Konstitusiya Məhkəməsinin Plenumu Fərhad Abdullayev (sədr), Sona Salmanova, Südabə Həsənova, Rövşən İsmayılov, Ceyhun Qaracayev, Rafael Qvaladze, İsa Nəcəfov və Kamran Şəfiyevdən (məruzəçi-hakim) ibarət tərkibdə,\nməhkəmə katibi Fəraid Əliyevin,\nərizəçi Mirsaleh Sarıyevin iştirakı ilə,\nAzərbaycan Respublikası Konstitusiyasının 130-cu maddəsinin V hissəsinə müvafiq olaraq konstitusiya məhkəmə icraatı qaydasında açıq məhkəmə iclasında M.Sarıyevin şikayəti ilə əlaqədar Azərbaycan Respublikası Ali Məhkəməsinin Mülki Kollegiyasının 5 fevral 2018-ci il tarixli qərarının Azərbaycan Respublikasının Konstitusiyasına və qanunlarına uyğunluğunun yoxlanılmasına dair konstitusiya işinə baxdı.\nİş üzrə hakim K.Şəfiyevin məruzəsini, ərizəçinin çıxışını dinləyib, iş materiallarını araşdırıb müzakirə edərək, Azərbaycan Respublikası Konstitusiya Məhkəməsinin Plenumu\nMəhəmməd Məmmədov M.Sarıyevə qarşı 10.000 manat məbləğində borcun tutulması tələbinə dair iddia ərizəsi ilə məhkəməyə müraciət etmişdir. Saatlı Rayon Məhkəməsinin 10 aprel 2017-ci il tarixli qətnaməsi ilə M.Sarıyevdən 10.030 manat pulun alınaraq M.Məmmədova verilməsi qət edilmişdir.\nŞirvan Apellyasiya Məhkəməsinin Mülki Kollegiyasının 5 oktyabr 2017-ci il tarixli qətnaməsi ilə M.Sarıyevin apellyasiya şikayəti təmin edilməmiş, birinci instansiya məhkəməsinin qətnaməsi dəyişdirilmədən saxlanılmışdır.\nAzərbaycan Respublikası Ali Məhkəməsinin Mülki Kollegiyasının (bundan sonra – Ali Məhkəmənin Mülki Kollegiyası) 5 fevral 2018-ci il tarixli qərarı ilə apellyasiya instansiyası məhkəməsinin qətnaməsi dəyişdirilmədən saxlanılmışdır.\nM.Sarıyev Azərbaycan Respublikasının Konstitusiya Məhkəməsinə (bundan sonra – Konstitusiya Məhkəməsi) şikayətlə müraciət edərək Ali Məhkəmənin Mülki Kollegiyasının 5 fevral 2018-ci il tarixli qərarının Azərbaycan Respublikasının Konstitusiyasına (bundan sonra – Konstitusiya) və qanunlarına uyğunluğunun yoxlanılmasını xahiş etmişdir.\nƏrizəçi konstitusiya şikayətini onunla əsaslandırmışdır ki, işə baxan birinci və apellyasiya instansiyası məhkəmələri irəli sürülmüş tələb üzrə hər hansı öhdəliyin yaranıb-yaranmadığını və bu halı təsdiq edən sübutların mövcudluğunu araşdırmamış, iş üzrə təqdim edilmiş sübutlara düzgün hüquqi qiymət verməmiş, eləcə də zaminlik müqaviləsi ilə bağlı qanunvericiliyin tələblərini nəzərə almamışlar. Ərizəçi hesab edir ki, kassasiya instansiyası məhkəməsi tərəfindən işə baxılarkən Azərbaycan Respublikası Mülki Prosessual Məcəlləsinin (bundan sonra – Mülki Prosessual Məcəllə) 416, 417 və 418-ci maddələri, Azərbaycan Respublikası Mülki Məcəlləsinin (bundan sonra – Mülki Məcəllə) 385, 386, 470 və 471-ci maddələri düzgün tətbiq edilməmiş, nəticədə onun Konstitusiyanın 60-cı maddəsində təsbit edilmiş məhkəmə müdafiəsi hüququ pozulmuşdur.\nKonstitusiya Məhkəməsinin Plenumu şikayətlə bağlı aşağıdakıların qeyd edilməsini zəruri hesab edir.\nKonstitusiya insan və vətəndaş hüquqlarının və azadlıqlarının təmin edilməsini dövlətin ali məqsədi kimi təsbit etməklə yanaşı, məhkəmələr tərəfindən onların müdafiəsinə də təminat vermişdir (Konstitusiyanın 12 və 60-cı maddələrinin I hissəsi).\nKonstitusiyanın 60-cı maddəsi ilə hər kəsin həm Konstitusiya ilə təsbit edilmiş, həm də Azərbaycan Respublikasının qanunlarında və digər normativ hüquqi aktlarında nəzərdə tutulmuş hüquqlarının və azadlıqlarının məhkəmədə və inzibati qaydada müdafiəsinə təminat verilir.\nŞikayətdən və ona əlavə edilmiş sənədlərdən görünür ki, M.Sarıyevin tanışları Qulu və qeyriləri M.Məmmədovdan 14.700 manat dəyərində çıl-çıraq almış, malın dəyərindən 4.700 manatı ödəmiş, qalan 10.000 manatı isə ödəməmişlər. M.Məmmədov M.Sarıyevdən borcun ödənilməsini dəfələrlə tələb etmiş, lakin M.Sarıyev bu məbləği ödəməmişdir. Bundan sonra M.Məmmədov məhkəməyə müraciət edərək iddia tələbini onunla əsaslandırmışdır ki, M.Sarıyev digərləri ilə birlikdə ondan götürdüyü malın dəyərini tam ödəməmişdir. M.Sarıyev isə iddianı qəbul etməyərək məhkəmədə verdiyi izahatda göstərmişdir ki, M.Məmmədovdan heç bir mal almamış, yalnız malın digər şəxslərə satılmasında vasitəçilik etmiş və aralarında hər hansı zaminlik müqaviləsi bağlanmamışdır.\nİşə baxan birinci instansiya məhkəməsi hesab etmişdir ki, iddiaçının M.Sarıyevin zaminliyi ilə sonuncunun tanışlarına 14.700 manat məbləğində çıl-çıraq satması müəyyən olunur və mülki işdə bu faktı təkzib edən, eləcə də öhdəliyin icra edilməsini təsdiq edən sübutlar mövcud deyildir. Məhkəmə Mülki Məcəllənin 739.1-ci maddəsinə və Mülki Prosessual Məcəllənin 77-ci maddəsinə istinad edərək iddianı təmin etmişdir.\nApellyasiya instansiyası məhkəməsi cavabdehin öz dəlillərini sübut edə bilməməsini əsas gətirmiş, Mülki Məcəllənin öhdəliklərin icrası ilə bağlı normalarına istinad edərək birinci instansiya məhkəməsinin qətnaməsini qüvvədə saxlamışdır.\nKassasiya instansiyası məhkəməsi isə apellyasiya instansiyası məhkəməsinin iş üzrə düzgün hüquqi nəticəyə gəldiyini, qanuni və əsaslı qətnamə qəbul etdiyini, maddi və prosessual hüquq normalarını pozmadığını göstərmiş və qətnaməni dəyişdirmədən saxlamışdır.\nKonstitusiya Məhkəməsinin Plenumu şikayətlə bağlı, ilk növbədə, işə baxan məhkəmələr tərəfindən Mülki Məcəllənin istinad edilmiş öhdəlik və öhdəliklərin icrası ilə bağlı normalarına, eləcə də zaminlik müqaviləsinə dair bir sıra normalarına nəzər salınmasını zəruri hesab edir.\nÖhdəliyə əsasən bir şəxs (borclu) başqa şəxsin (kreditorun) xeyrinə müəyyən hərəkəti etməlidir, məsələn, pul ödəməli, əmlak verməli, iş görməli, xidmətlər göstərməli və i.a. və ya müəyyən hərəkətdən çəkinməlidir, kreditorun isə borcludan vəzifəsinin icrasını tələb etmək hüququ vardır (Mülki Məcəllənin 385.1-ci maddəsi).\nÖhdəlik, mülki hüquq münasibətlərinin iştirakçıları olan kreditor və borclu arasında subyektiv mülki hüquq və vəzifələr yaradır. Öhdəliyin predmetini əmlak dövriyyəsinin müxtəlif obyektlərinin, o cümlədən əşyaların verilməsi, görülmüş işlər, göstərilmiş xidmətlər üzrə borclu şəxslərin davranışı təşkil edir.\nMülki Məcəllənin 386.1-ci maddəsinə əsasən, öhdəliyin zərər vurulması, əsassız varlanma və ya bu Məcəllədə nəzərdə tutulmuş digər əsaslar nəticəsində əmələ gəlməsi halları istisna olmaqla, öhdəliyin əmələ gəlməsi üçün onun iştirakçıları arasında müqavilə olmalıdır.\nMaddənin məzmunundan göründüyü kimi, öhdəliyin yaranması üçün, ilk növbədə, qanunla müəyyən edilmiş əsaslar mövcud olmalıdır. Öhdəliyin əmələ gəlmə əsasları dedikdə, öhdəlik hüquq münasibətlərinin əmələ gəlməsini şərtləndirən, onların yaranmasına dəlalət edən, qanunda nəzərdə tutulan və qanunun əlaqələndirdiyi hüquqi faktlar başa düşülür. Əmələ gəlmə əsaslarına görə öhdəliklər müqavilədən əmələ gələn, müqavilədən kənar öhdəliklər və qanundan irəli gələn öhdəliklərə bölünür.\nMüqavilə öhdəliklərin əmələ gəlməsi əsasları arasında aparıcı yer tutur. Müqavilədən əmələ gələn öhdəliklərin yaranması üçün tərəflər arasında müqavilə bağlanmalı və tərəflər özlərinin əmlak mənafeləri ilə yanaşı, hüquq və vəzifələrini də müəyyən etməlidirlər. Mülki Məcəllədə müqavilə azadlığı prinsipi təsbit edilsə də, tərəflərin bağladıqları müqavilə şərtləri mövcud qanunvericilikdə ifadə olunan imperativ normalara uyğun gəlməlidir.\nMülki hüquqda müqavilə anlayışı üç vacib elementdən ibarətdir:\n- subyekt tərkibindən;\nSubyekt tərkibi müəyyən müqavilənin bağlanmasında və ya onun həyata keçirilməsində iştirak edən şəxsləri ehtiva edir. Müqavilədən yaranan qarşılıqlı hüquq və vəzifələrin daşıyıcıları olan şəxslər, yəni kreditor və borclu müqavilənin subyekt tərkibinə aiddir.\nMüqavilənin məzmunu dedikdə, müqavilə tərəflərinin hüquq və vəzifələri, onların barəsində razılıq əldə etdikləri şərtlərin məcmusu başa düşülür.\nTərəflər müqavilənin bütün mühüm şərtləri barəsində qanunla müəyyən edilmiş formada razılıq əldə etdikləri təqdirdə müqavilə bağlanmış sayılır.\nMülki Məcəllənin 406-cı maddəsinə əsasən, müqavilə əqdlərin bağlanması üçün nəzərdə tutulan hər hansı formada bağlana bilər, bu şərtlə ki, bu Məcəllədə həmin növ müqavilə üçün müəyyən forma təyin edilməsin. Əgər tərəflər müqaviləni müəyyən formada bağlamaq barəsində şərtləşiblərsə, həmin müqavilə növü üçün bu Məcəllə ilə belə forma tələb edilməsə də, müqavilə şərtləşdirilmiş formaya salındıqdan sonra bağlanmış sayılır. Yazılı formada müqavilə tərəflərin imzaladığı bir sənədin tərtibi yolu ilə bağlana bilər.\nBeləliklə, yalnız qanunla müəyyən edilmiş formaya riayət edilməklə bağlanmış müqavilə üzrə kreditor müqavilənin digər tərəfindən, yəni həmin hərəkətləri etməyə borclu olan şəxsdən öhdəliyin icrasını tələb etmək hüququna malikdir.\nƏsas öhdəliyin icrasının təmin edilməsi üsullarından biri olan zaminlik müqaviləsi isə Mülki Məcəllənin 470-477-ci maddələri ilə tənzimlənir. Məcəllənin 470.1-ci maddəsinə görə, zaminlik müqaviləsi üzrə zamin başqa şəxsin kreditoru qarşısında həmin şəxsin öz öhdəliyini tamamilə və ya hissə-hissə icra etməsi üçün məsuliyyəti öz üzərinə götürür. Kreditor və borclu arasında bağlanan müqavilədən irəli gələn öhdəliklərin icrasını təmin edən zaminlik müqaviləsi aksessor xarakter daşıyır. Zaminliyin aksessor xarakteri ondan ibarətdir ki, zaminlik müqaviləsi icra edilməyən və ya lazımınca icra edilməyən əsas öhdəliyin icrasını təmin etmək məqsədi ilə borclunun öhdəliyinə əlavə təminat kimi çıxış edir.\nKonstitusiya Məhkəməsi Plenumunun “Azərbaycan Respublikası Mülki Məcəlləsinin 470.1, 470.2 və 471-ci maddələrinin şərh edilməsinə dair” 2012-ci il 4 sentyabr tarixli Qərarında göstərilmişdir ki, zaminlik müqaviləsi məhz əsas öhdəliyin icrasını təmin edən üsullardan biri olduğundan belə müqavilədə zaminliklə təmin edilən əsas öhdəliyin müəyyən olunması və ya müəyyən edilə bilməsi mümkün olmalıdır.\nZaminin kreditor qarşısında borcu ödəmə öhdəliyi, habelə kreditorun zaminə qarşı tələbi yalnız Mülki Məcəllənin 472.1-ci maddəsində göstərildiyi kimi, borclunun əsas öhdəliyi icra etməməsi və ya lazımınca icra etməməsindən sonra yaranır.\nGöründüyü kimi, zaminlik müqaviləsi əsas öhdəliyin icrasını təmin edən üsullardan biridir və bu müqavilədə əsas öhdəliyin müəyyən edilməsi vacib şərtlərdən hesab olunur. Zaminlik müqaviləsinin hüquqi qüvvə alması üçün zəruri tələblərdən biri də onun yazılı formada bağlanmasıdır. Belə ki, Mülki Məcəllənin 471-ci maddəsinə əsasən, zaminlik müqaviləsi yazılı formada bağlanmalıdır. Yazılı formaya riayət edilməməsi zaminlik müqaviləsinin etibarsızlığına səbəb olur. Həmin Məcəllənin 407.2-ci maddəsinə görə isə sadə yazılı müqavilə müvafiq qaydada imzalandığı, notarial qaydada təsdiq edilməli müqavilə isə müvafiq qaydada təsdiq edildiyi andan bağlanmış sayılır.\nKonstitusiya Məhkəməsi Plenumunun formalaşdırdığı hüquqi mövqeyə görə, qanunvericilikdə zaminlik müqaviləsinin yazılı formada bağlanması tələbinin nəzərdə tutulması ilə birtərəfli qaydada öhdəlik yaradan zaminlik müqaviləsinin zamin tərəfindən dərk edilmədən bağlanmasının qarşısı alınır və bununla da, ilk növbədə, zaminin maraqları qorunur.\nBeləliklə, qanunvericiliyin zaminlik müqaviləsinin yazılı şəkildə bağlanmasına dair imperativ tələbinə riayət edilmədən bağlanmış müqavilə etibarlı hesab edilə bilməz.\nHazırkı işdə öhdəliyin əmələ gəlmə əsasının müəyyən edilməməsinə, istinad edilən zaminliyin yazılı müqavilə formasında bağlanmamasına, iddiaçı tərəfindən iddianı təsdiq edən hər hansı sübutun təqdim edilməməsinə baxmayaraq, tərəflər arasında, ümumiyyətlə, öhdəlik münasibətlərinin mövcud olub-olmamasını araşdırmadan, öhdəliyin icra edilməsini sübut etmə vəzifəsinin cavabdehin üzərinə düşməsini və mülki işdə bu halı təsdiq edən sübutun olmadığını əsas gətirərək birinci instansiya məhkəməsi M.Sarıyevin öhdəliyin icrası üçün məsuliyyət daşıdığı qənaətinə gəlmiş, apellyasiya instansiyası məhkəməsi isə bu qənaəti düzgün hesab etmişdir.\nHalbuki, mülki prosessual qanunvericiliyin tələblərinə görə, mülki işlər və iqtisadi mübahisələr üzrə ədalət mühakiməsi hamının qanun və məhkəmə qarşısında bərabərliyi prinsipi, çəkişmə, tərəflərin bərabərliyi və faktlar əsasında həyata keçirilir. Hakim bütün hallarda prosesin çəkişmə prinsipini təmin etməlidir. O, öz qərarını yalnız tərəflərin çəkişmə prinsipinə əsasən müzakirə etdiyi dəlillərlə, onların verdiyi izahatlarla, sənədlərlə əsaslandırmalıdır (Mülki Prosessual Məcəllənin 8.1, 9.1 və 9.3-cü maddələri).\nMülki işlər üzrə məhkəmə icraatında çəkişmə prinsipi tərəflərin öz hüquqi mövqeyini müdafiə etməsi üçün irəli sürdüyü tələb və etirazların əsaslarının sübut edilməsi imkanlarını və vasitələrini müəyyən edən sübutetmə qaydasıdır. Bu qaydaya uyğun olaraq, mülki məhkəmə icraatının tərəfləri öz tələb və etirazlarının əsası kimi əsaslandığı halları sübut etməlidir. Belə ki, Mülki Prosessual Məcəllənin 77.1-ci maddəsinə əsasən, hər bir tərəf öz tələblərinin və etirazlarının əsası kimi istinad etdiyi halları sübut etməlidir. Qeyd edilən normanın məzmunundan da göründüyü kimi, qanunverici sübutetmə vəzifəsini iddiaçı və cavabdeh üçün bərabər şəkildə müəyyən etmişdir.\nMülki Prosessual Məcəllənin 372-ci maddəsinə əsasən, apellyasiya instansiyası məhkəməsi tam hüquqlu məhkəmə kimi işə, işdə olan və əlavə təqdim olunmuş sübutlar əsasında mahiyyəti üzrə baxır. Apellyasiya instansiyası məhkəməsi şikayətin dəlillərindən asılı olmayaraq, məhkəmənin maddi və prosessual hüquq normalarına riayət etməsini yoxlayır.\nApellyasiya instansiyası məhkəməsi hazırkı işin həqiqi hallarını müəyyən etmək üçün qanunvericiliyin verdiyi mümkün vasitələrdən lazımınca istifadə etməmiş, yalnız iddiaçı tərəfindən irəli sürülən dəlillərə istinad etməklə birinci instansiya məhkəməsinin gəldiyi qənaətlə razılaşmışdır.\nKassasiya instansiyası məhkəməsində işə baxmanın hədləri Mülki Prosessual Məcəllənin 416-cı maddəsində təsbit edilmişdir. Bu normanın tələbinə görə, kassasiya instansiyası məhkəməsi apellyasiya instansiyası məhkəməsi tərəfindən maddi və prosessual hüquq normalarının düzgün tətbiq edilməsini yoxlayır. Mülki Prosessual Məcəllənin 418.1-ci maddəsinin tələbinə görə, maddi və prosessual hüquq normalarının pozulması və ya düzgün tətbiq olunmaması apellyasiya instansiyası məhkəməsinin qətnamə və qərardadının ləğv edilməsi üçün əsasdır. Həmin Məcəllənin 418.2 və 418.3-cü maddələrinə əsasən isə bu Məcəllənin 386-cı maddəsində göstərilən hallarda maddi hüquq normaları pozulmuş və ya düzgün tətbiq olunmamış hesab edilir. Prosessual hüquq normalarının pozulması və ya düzgün tətbiq olunmaması qətnamənin yaxud qərardadın ləğv edilməsi üçün o vaxt əsas ola bilər ki, bu pozuntu düzgün qətnamə qəbul edilməməsi ilə nəticələnsin və ya nəticələnə bilsin.\nLakin Ali Məhkəmənin Mülki Kollegiyası mülki prosessual qanunvericiliyin göstərilən tələblərinə tam əməl etməmiş, apellyasiya instansiyası məhkəməsi tərəfindən yuxarıda qeyd olunan maddi və prosessual hüquq normalarının pozulmasına düzgün qiymət verməyərək qətnaməni dəyişdirilmədən saxlamış, nəticədə ərizəçinin Konstitusiyanın 60-cı maddəsinin I hissəsində nəzərdə tutulmuş məhkəmə müdafiəsi hüququ pozulmuşdur.\nYuxarıda göstərilənlərə əsasən Konstitusiya Məhkəməsinin Plenumu belə nəticəyə gəlir ki, M.Məmmədovun M.Sarıyevə qarşı pul tələbinə dair iş üzrə Ali Məhkəmənin Mülki Kollegiyasının 5 fevral 2018-ci il tarixli qərarı Konstitusiyanın 60-cı maddəsinə, Mülki Məcəllənin 386.1 və 471-ci maddələrinə, Mülki Prosessual Məcəllənin 416, 418.1-418.3-cü maddələrinə uyğun olmadığından qüvvədən düşmüş hesab edilməlidir. İşə bu Qərarda əks olunmuş hüquqi mövqelərə uyğun olaraq Azərbaycan Respublikasının mülki prosessual qanunvericiliyi ilə müəyyən edilmiş qaydada və müddətdə yenidən baxılmalıdır.\nAzərbaycan Respublikası Konstitusiyasının 130-cu maddəsinin V və IX hissələrini, “Konstitusiya Məhkəməsi haqqında” Azərbaycan Respublikası Qanununun 52, 62, 63, 65-67 və 69-cu maddələrini rəhbər tutaraq, Konstitusiya Məhkəməsinin Plenumu\n1. Məhəmməd Məmmədovun Mirsaleh Sarıyevə qarşı pul tələbinə dair iş üzrə Azərbaycan Respublikası Ali Məhkəməsinin Mülki Kollegiyasının 5 fevral 2018-ci il tarixli qərarı Azərbaycan Respublikası Konstitusiyasının 60-cı maddəsinə, Azərbaycan Respublikası Mülki Məcəlləsinin 386.1 və 471-ci maddələrinə, Azərbaycan Respublikası Mülki Prosessual Məcəlləsinin 416, 418.1-418.3-cü maddələrinə uyğun olmadığından qüvvədən düşmüş hesab edilsin. İşə bu Qərarda əks olunmuş hüquqi mövqelərə uyğun olaraq Azərbaycan Respublikasının mülki prosessual qanunvericiliyi ilə müəyyən edilmiş qaydada və müddətdə yenidən baxılsın.\n2. Qərar dərc olunduğu gündən qüvvəyə minir.\n3. Qərar “Azərbaycan”, “Respublika”, “Xalq qəzeti”, “Bakinski raboçi” qəzetlərində və “Azərbaycan Respublikası Konstitusiya Məhkəməsinin Məlumatı”nda dərc edilsin.\n4. Qərar qətidir, heç bir orqan və ya şəxs tərəfindən ləğv edilə, dəyişdirilə və ya rəsmi təfsir oluna bilməz.\nSədr Fərhad Abdullayev\nCopyright © 2020 Azərbaycan Respublikasının Konstitusiya Məhkəməsi


Polşada keçiriləcək beynəlxalq müsabiqəyə 50-dən çox ölkəni təmsil edən pianoçular qatılacaq - Xəbərlər | Azərbaycan Respublikası Mədəniyyət Nazirliyi\nPolşada keçiriləcək Frederik Şopen adlı klassik musiqi müsabiqəsində 500-dən çox pianoçu iştirak edəcək.\nMüsabiqəyə Azərbaycanla yanaşı, dünyanın 53 ölkəsindən 16-30 yaşlı musiqiçilər qatılacaqlar.\nBeynəlxalq müsabiqəsi artıq 18-ci dəfə təşkil olunur. İştirakçıların sayı ilbəil artır. Təkcə Çindən müsabiqədə iştirak üçün 100-dən çox pianoçu ərizə təqdim edib.\nMüsabiqənin seçim mərhələsi aprelin 17-28-də keçiriləcək. Qaliblər oktyabrın 2-də keçiriləcək finalda bəlli olacaq.\nCümə axşamı, 24.09.2020 09:05


“Maşa Aleylikina” Rusiya və rusdilli məntəqələrdə şöhrətli bir adamdır. O, təqriəbən, iki il öncə təcrübəli bir artist və cazibədar bir modelyer idi, hətta onun Rusiyada camaatın qəlbində şöhrət və sevgi qazanmış “Fabrik musiqi qrupu və rəqs ansanblı” ən populyar mövqeyəə çatmışdır.\nAmma sənət səmasında günəş kimi parlayan və adı dillər əzbərinə çevrilmiş Maşa birdən-birə bu səmadan enərək musiqi səhnəsindən tamamilə uzaqlaşdı. Maşanın bu hərəkəti, nəinki onun gözəllik simasının aradan getməsi, yaxud əsrarəngiz səsinin batması yox, əksinə artıq müsəlman olmuş Maşa iman və iffət libasını geyinmişdi. Buna görə də o, axirətin əbədiliyini yalançı dünyayın aldadıcı səhnəsindən üstün bildi.\nOnun, İslam və hicabı qəbul etmiş bir çox digər xanəndə, artistlərlə ən böyük fərqi bu idi ki, onun şöhrətinin hər yana yayılması, gözəllik və təravəti digərlərindən üstün idi. Hiyləgər İsveçrə ölkəsinə dəvət aldığı zaman isə hicabı seçərək iffətini qorudu.\nKeçmin musiqi və kino səhnəsinin ulduzu Maşa Aleylikina, hal-hazırda islami hicaba riayət edərək elm və biliklə məşğuldur. O, keçmiş yalançı həyatını nifrətlə yad edərək, halihazırda özünü xoşbəxt hiss etdiyini söyləyir.\nAşağıda qeyd olunan yazılar, yeni müsəlman olmuş bu artistlə olan müsahibədir ki, həmkarlarımız Rusiyanın “islsm.ru” saytından götürərək tərcümə etmişlər. Bu müsahibəni bütün oxuculara, xüsusilə bəzən, qərb mədəniyyətinin cürbəcür zahiri və şeytani təsirləri altına düşmüş, əvəzolunmaz hicabın dəyər və qiymətini, eləcə də öz vücudlarındakı ismət gövhərinin qədrini bilməyən müsəlman qızlarına, bu məqaləni oxumağı tövsiyə edirik.\nNecə oldu ki, populyar səhnədə ola-ola bütün müvəffəqiyyətinizi ayaq altına qoyub, İslamı qəbul etdiniz?\nMaşa: “Mən, Allahın mənə lütfü-nəzəri sayəsində Ona üz tutdum. Bu Allahın iradə və istəyidir.”\nXanəndə olduğunuz zamanlar bir dəfə də olsun fikirləşmişdinizmi ki, bir gün gələcək ki, siz İslamı qəbil edəcək, oruc tutub həccə gedəcəksiniz?\nMaşa: “Xeyr! Bir gün həccə gedərək, ən ləzzətli və yaxşı suyu – Zəmzəm suyunu – içməyi xəyalımdan belə keşirməmişdim.”\nMüsəlman olmaq üçün keçdiyiniz yollar enişli-yoxuşlumu idi?\nMaşa: “İki ildir ki, müsəlman olmuşam. Bir gün, ən yaxın rəfiqələrimdən birinin başqa şəhərdə müəyyən bir hadisədən sonra komaya düşdüyündən xəbərdar oldum. Mən, ona necə yardım göstərəcəyimi bilmirdim. Həmin gün ilk dəfə olaraq namaz qıldım və əllərimi Allah dərgahına qaldıraraq rəfiqəm üçün dua edib kömək istədim. Ertəsi gün rəfiqəm mənimlə əlaqə saxlayaraq dedi: “Komada olduğum zaman səni ğörürdüm, sən mənə çoxlu kömək etdin.” Bunu eşidən zaman ixtiyarsız olaraq şiddətlə ağladım. Çünki həyatımda ilk dəfə idi ki, Allahdan bir arzu istəmişdim.\nMaşa: “Mən, beş Avropa xalqlarının dilini bilirəm. Hal-hazırda isə orta və ali məktəblərdə dərs deyirəm. Onu da qeyd edim ki, bəzən şər`i cəhətdən işkallı olmayan “musiqi not”u da yazıram.”\nYenə də musiqi dinləyirsinizmi?\nMaşa: “Bəli! “Reyhan”, “Sami Yusuf”, “Kotestyunes” (İslamı qəbul etdikdən sonra adları “İslam yusifi” qoyuldu.) qruplarını dinləyirəm.”\nQurandan öyrəndiyiniz bir şey varmı, yaxud istəyirsinizmi ərəb dilini də öyrənərək, bildiyiniz avropa xalqlarının o beş dilinə əlavə edəsiniz?\nMaşa: “Öncədən elə bilirdim ki, ərəb dilini öyrənmək çətindir. Amma bu dili öyrənməyə başladığım zaman gördüm ki, mənim üçün asandır və özü də bu dili çox sevirəm. Ümid edirəm ki, ərəb dili elm əldə etmək üçün daha da əlverişli olsun.”\nSair dinlərə nisbətən İslamı qəbul edənlərin daha çox olması nə ilə bağlıdır? Yaxud İslama gələnlərin bir çoxunun musiqiçi və artistlərdən olması nə ilə əlaqədardır?\nMaşa: “Sair dinlər möhkəm sütunlar üzərində dayanmamışdır. Amma İslam dininin sütunları möhkəmdir. İslam qanunlarının hamısı insan yaşayışında həyata keçir. Buna görə də İslamın yolu səadət yoludur.”\nMüsəlman olduqdan sonra özünüzü necə hiss edirsiniz?\nMaşa: “Özümü xoşbəxt hiss edirəm. Bu gün mən əvvəlki həyatımla hazırkı həyatımı müqayisə etmək üçün əlverişli fürsət əldə etmişəm. İndi mən həqiqi həyata qədəm qoymuşam. Buna görə də xoşbəxtəm.”\nƏvvəlki həyatınızla indikinin nə fərqi var?\nMaşa: “Mənim Allaha imanım demək olar ki, həyatımı başdan-başa dəyişdi. Allaha ibadət meyli bütün bəşəriyyət aləminin vücudunda qoyulmuşdur. Mən dəqiq bilirəm ki, Allah ağılı bizə ona görə verməyib ki, yalnız bu dünyada yeyək, içək və yataq, əksinə Allah bizə bu kimi dəyərləri verməklə bizi özünə yaxınlaşdırmaq üçün fürsət vermişdir.”\nƏvvəlki həyatınızla bağlı müvəffəqiyyətləriniz və yüksəksəviyyəli qazancınız barəsində fikirləşəndə məyus olmursunuzmu?\nMaşa: “Müsəlman olandan sonra qeyd etdiyniz populyarlığa nifrət edirəm və o mənim üçün olduqca dəyərsizdir.”\nÖzünüzü açıq-aydın müsəlman kimi tanıtdırmağınızdan qorxmursunuzmu?\nMaşa: “Xeyr, qorxmuram. Əksinə özümü, yollarını azmış başqa insanlar üçün ülgü bilərək onları da azmış yollarından qaytarmağı özümə vəzifə hesab edirəm.”\nİnternetlərdə qoyulan keçmiş şəkillərinizə görə narahatsınızmı?\nMaşa: “Mən belə şəkillərə baxmağı xoşlamıram. Amma camaatın, mənim keçmiş şəkillərimə baxaraq özlərinə ibrət olsun deyə maneəsi yoxdur. Bu şəkillərə baxaraq bilsinlər ki, insan yenidən döğularaq bu həyata təzədən qədəm qoya bilər. İnsan tövbə edib keçmişdəki bütün qara əməllərini bağışlatdıra bilər, inşallah!”\nHal-hazırda İslam dinindən başqalarına nə tövsiyə edə bilərsiniz?\nMaşa: “İslam deyir: “Əgər Allah barəsində fikirləşə bilmirsənsə, heç olmasa özün barədə fikirləş və nəfsini cilovlayaraq özünü bütün çirkinlikdən, o cümlədən, xudbinlik, təkəbbür etmək, paxıllıq etmək, zülmkarlıq, yalan danışmaq, özünü göstərmək, öyünmək və s. alçaq əməllərdən uzaqlaşdır.” Əgər hər kəs İslama üz tutmaq istəyirsə, onda öz fitrətindən kömək istəməli, dərindən düşünməlidir.”\nMüsəlmanlara nə sözünüz?\nMaşa: “Arzu edirəm ki, mənim müsəlman bacı və qardaşlarımın ibadət və yaxşı əməlləri Allah-taalanın dərgahında qəbul olunsun və Allahın rəhmət və bərəkəti onların evlərinə nəsib olsun.”\nQeyri müsəlmanlara nə deyərdiniz?\nMaşa: “Umid edirəm ki, İslamı hələ də dərk etməyənlər, göz və qulaqlarını tutmuş bihudə və puç əqidələrini bir kənara qoysunlar, bir anlığa fitrətlərinin sözünə qulaq asaraq özlərinə gəlsinlər və İslamı dərk etsinlər.”


İzmirə baxın, Kanal İstanbuldan vaz keçin\nƏsas səhifəTÜRKİYƏMarmara Bölgesi34 İstanbulİzmirə baxın, Kanal İstanbuldan vaz keçin\n04 / 11 / 2020 34 İstanbul, GENEL, Kanal İstanbul, KARAYOLU, MANŞET, Marmara Bölgesi, TÜRKİYƏ\nCHP İstanbul Millət vəkili Ərdoğan Toprak, İzmirdəki zəlzələ kabusunun gücünə işarə edərək, "Mini sunaminin belə bir fəlakətə səbəb olduğunu düşünərək Kanal İstanbul Layihəsini ləğv edin" dedi.\nCHP Baş müşaviri və İstanbul Millət vəkili Ərdoğan tərəfindən hazırlanan və Mərkəzi İcra Komitəsinə təqdim olunan hesabatda “Hökumət, İstanbulda baş verəcək zəlzələ fəlakətinin mümkün ölçülərini və Seferihisardakı mini sunaminin belə bir fəlakətə necə səbəb olduğunu nəzərə alaraq Kanal İstanbul Layihəsi” Ləğv olunduğunu izah etməlidir. Cəmiyyətə göstərilməlidir ki, 16 milyon İstanbul sakini narahatlıqlarına və qayğılarına hörmət edir ”.\nBaşak Kaya'nın SÖZCÜ qəzetindən verdiyi xəbərə görəToprak hesabatında bu qərarları verdi: “İzmir zəlzələsi, təbii fəlakətlərə hazırlaşma, məskunlaşma planlaması və ölkəmizin yerləşdiyi coğrafiyada can və mal təhlükəsizliyinin təmin edilməsinin nə qədər vacib olduğunu xatırlatdı. Hökumətlərin bu mövzuda məsuliyyətinin laqeyd edildiyi və qaynaqlardan rasional və uyğun istifadə edilmədiyi ortaya çıxdı. Son fəlakət mərkəzi və yerli hökumətlər arasındakı əməkdaşlığın vacibliyini və bu məsələdə hökumət ilə müxalifət arasında heç bir fərq olmadığını göstərdi.\nMarmara və Düzce zəlzələlərindən sonra aparılan hərtərəfli işlərlə, fəlakətə hazırlıq və bunları maliyyələşdirmək üçün qaynaqların təşkili üçün plan və proqramlar təşkil edildi. Bu gün baş verənlərə baxanda 21 il əvvəl nəzərdə tutulan hazırlıq-infrastruktur planları və proqramlarının böyük dərəcədə laqeyd qaldığı aydın olur.\nHökumətin 18 ildir ölkəni tək başına idarə etdiyini unutması və 20 il əvvəlki hakimləri günahlandırması hələ məsuliyyətlərini inkar etməkdir. Təbii fəlakətlərə və profilaktik tədbirlərə hazırlıq üçün ümumi düşüncə, sosial həmrəylik və məsuliyyətlərin bölüşdürülməsi kimi hazırlıqlara dərhal başlanmalı və milli səfərbərlik yanaşması nümayiş etdirilməlidir.\nPanamadan Kanal İstanbula texniki dəstək\nSamsonlu Tekkeköye Raylı Sisteminin Metrobüstenə ləğv Edildi\nYerli və milli layihələrin əvəzsiz adı Bozankaya\nBiz Metrobusu sevmirik, amma verə bilmərik\nIstiqlal küçəsində Nostalji tramvay 105!\nDavraz Ski Center Skiers üçün zəruri\nYıldırım: Sürətli qatar inkişafı və inkişafının vazgeçilmezi biri\nHafif Raylı Sistemimiz Layihəsi\nTeleferik layihəsindən Giresun qalası\nYüksək sürətli tren Vətəndaşlar üçün zəruri idi\nBiləcik 'in sürətli qatarı, marşrutu İnegöl-Bozüyük'e döndü\nMütəxəssislər Alman Dəmir Yolları'ndan imtina edərək tətildən azad oldu\nVətəndaş tramvayı verdi, cadının problemlərini həll etmək istəyir!\nYeni Başkentray Layihəsi Comsa - Açılış - Seza İnşaat müştərək müəssisəsi ...\nBələdiyyə Başçısı Kocaoğlu: "Raylı Sistem əvəzsiz Nəqliyyat Vasitəsi"\nİstanbulun 5 Bölgəsində Şimali Marmara Şossesi üçün Təcili Kamulaştırma Ediləcək


2008-2013-cü illər güclü sənaye istehsalının yaradılması və sənayenin diversifikasiyası dövrüdür– Azərbaycan Prezidenti Aparatının rəhbəri\nBiznes və iqtisadiyyat xəbərləri 18 İyun 2008 16:55 (UTC+04:00)\nAzərbaycan, Bakı, 18 iyun/ Trend / 2008-2013-cü illər güclü sənaye istehsalının yaradılması və Azərbaycanın sənayesinin diversifikasiyası dövrüdür. Ölkənin intensiv iqtisadi inkişafı bizim üçün sənaye potensialının artımının ölkənin inkişafının prioritet istiqaməti olmasına, sənayeləşmə prosesinin yüksək templərlə getməsinə imkan yaradır. Bunun üçün zəruri valyuta ehtiyatları var. Sonrakı illər ərzində yeni iş yerləri açılacaq, postsənaye cəmiyyətinə keçidə zəmin yaradılacaq,- Azərbaycan Prezidenti Aparatının rəhbəri, akademik Ramiz Mehdiyevin "Gündəlik dəyişməz qalır: müasirləşdirməyə doğru" məqaləsində deyilir.\nEyni zamanda, iqtisadiyyatın aqrar sektoru güclü impuls alacaq. Bu gün Azərbaycan əhalinin bütün növ kənd təsərrüfatı məhsulları ilə təmin edilməsi üzrə kurs götürür. Bununla yanaşı, ərzaq təhlükəsizliyi məsələsi prioritet xarakter alır.\nSiyasət və iqtisadiyyatın səmərəli şəkildə işləyən qarşılıqlı əlaqəsi Azərbaycanın son illər ərzində postsovet məkanının əhəmiyyətli və daha intensiv inkişaf edən ölkəsinə çevrilməsinə imkan verib. Beynəlxalq təşkilatların məruzələrinə əsasən, Azərbaycan rəqabətqabiliyyətliliyinə görə yalnız regionda liderlik etmir, həm də postsovet məkanında əsas rəqabətqabiliyyətli dövlətlər sırasındadır.\nBeynəlxalq Valyuta Fondunun məlumatlarına əsasən, qarşıdakı altı ildə Azərbaycanda adambaşına düşən gəlirinin artımı dünya üzrə ən sürətli templəri nümayiş etdirəcək (252,6 faiz). Belə ki, 2013-cü ildə Azərbaycanda əhalinin adambaşına düşən ÜDM-in həcmi 2007-ci ildəki 3.663 ABŞ dollarından 12.915 ABŞ dollarınadək artacaq. Beləliklə, 2003-cü ildə Azərbaycanda adambaşına düşən milli gəlirin həcmi (880 ABŞ dolları) Ermənistanın göstərici ilə (873 ABŞ dolları), demək olar ki, eyni səviyyədə idisə, Azərbaycan 2013-cü ildə qonşusunu analoji göstəricilər üzrə 3 dəfədən çox qabaqlayacaq.\n2013-cü ildə Azərbaycan adambaşına düşən ÜDM-ə görə BVF-in hesabatına təqdim olunmuş 181 ölkə arasında 56-cı yeri tutacaq. Beləliklə, Azərbaycan Avropa İttifaqı ölkələrini, Şimali Amerika və Asiyanın inkişaf etmiş ölkələrini və Yaxın Şərqin neft hasil edən ölkələrini izləyəcək. Bu gün Azərbaycan (2007-ci ilin hesabatı üzrə) müvafiq göstəricilər üzrə 91-ci yerdədir.\n"Bizim vəzifəmiz gələcəkdə də milli iqtisadiyyatın artımını təmin etmək və keçmiş ittifaq respubikaları arasında onun lider mövqeyini saxlamaqdır. İqtisadi determinantların təfərrüatına varmayraq, vurğulayaq ki, son beş il ərzində Azərbaycan rəvan şəkildə liberal iqtisadiyyatın məqsədyönlü surətdə formalaşan əsasları məkanına keçərək, postsovet transformasiya xərclərindən nəzərəçarpacaq dərəcədə qurutula bilib", - Azərbaycan Prezidenti Aparatının rəhbərinin məqaləsində vurğulanır.


Mercedes E220 Cdi, 2000 il - rent a cars , arenda masinlar - MASINLAR.AZ\nMercedes E220 Cdi, 2000 il\nElan kodu: 22734\nYalnız icarəyə verilir.\nAvtomobil ilkin 700 AZN, günlük 22 AZN olmaqla icarəyə verilir.\nAvtomobil qaytarıldıqda 700 AZN qaytarılmır.\nSənədləşmə və digər xərclərə istifadə olunur.\nYalnız taksidə sürücülük təcrübəsi olan şəxslər narahat eləsin.\nElanı tam oxuduqdan sora əlaqə saxlayın.\nQalmaq şərti ilə VERİLMİR\nToyota Prius, 2013 il\n23 gündən uzun müddətə icarəyə götürdükdə günlük icarə haqqı 35 azn təşkil edir minimum 2 günlük icarə mümkündür və günlük 55 azn təşkil edir . 4-7 gün arası icarə isə günlük 50 azn təşkil Depozit 200 azn alınır və\nBmc C 200, 2013 il\nAlfa Romeo E 140, 2019 il\narenda masinlar ucuz turlar rent a car kiraye masinlar arenda masinlar rent a car baku avtomobil satışları kreditle masinlar avtomobil icaresi ucuz masin satanlar xidmetler ehtiyat hisseleri


20-11-2017 / 11:11\nİqtisadi İslahatların Təhlili və Kommunikasiya Mərkəzinin “İxrac İcmalı”nın 2017-ci ilin yanvar-oktyabr ayları üçün növbəti sayı təqdim olunub.\nXeberler.az-ın məlumatına görə, icmalın bu sayında göstərilir ki, 2017-ci ilin ilk 10 ayı ərzində qeyri-neft sektoru üzrə ixrac 1 milyard 219 milyon ABŞ dolları həcmində olub və bu ixrac əməliyyatlarında 1723 subyekt iştirak edib.\n2016-cı ilin müvafiq dövrü ilə müqayisədə 2017- ci ilin 10 ayında qeyri-neft sektoru üzrə ixrac 23 faizdən çox artıb. Cari ilin 10 ayı ərzində qeyri-neft məhsullarının ixrac edildiyi ölkələrin siyahısında Rusiya liderliyi qoruyub. Dövlət Gömrük Komitəsinin məlumatına görə, 2017-ci ilin 10 ayı ərzində bu ölkəyə 424 milyon ABŞ dolları dəyərində ixrac olub. Növbəti yerləri isə Türkiyə (243 milyon ABŞ dolları), İsveçrə (115 milyon ABŞ dolları), Gürcüstan (108 milyon ABŞ dolları) və Türkmənistan (48 milyon ABŞ dolları) bölüşür.\n2017-ci ilin 10 ayı ərzində ixrac olunan qeyri-neft sektoru məhsulları arasında birinci yeri pomidor (tomat) 131.5 milyon ABŞ dolları ilə tutub. İkinci yerdə qızıl (98.5 milyon ABŞ dolları) və üçüncü yerdə qabığı təmizlənmiş meşə fındığı (88.6 milyon ABŞ dolları) dayanır.\nCari ilin oktyabr ayında isə qeyri-neft sektoru üzrə 475 subyekt tərəfindən 149.6 milyon ABŞ dolları dəyərində ixrac əməliyyatları həyata keçirilib.\nOktyabr ayı üzrə ixrac olunan əsas mallar qabığı təmizlənmiş meşə fındığı, xurma, qızıl (sikkə kəsilməsində istifadə olunmayan, digər emal olunmamış formalarda), alma, xiyar və kornişonlar, metanol (metil spirti), alüminium və s. olub. Oktyabr ayında qabığı təmizlənmiş meşə fındığının ixracının dəyəri 26.6 milyon ABŞ dolları, xurmanın ixracının dəyəri 21.6 milyon ABŞ dolları, qızılın ixracının dəyəri 17.2 milyon ABŞ dolları təşkil edib.\nBelə kiİ, 2017-ci ilin 10 ayında qeyri-neft sektoru üzrə qeyri-dövlət ixracatçı şirkətlərin və fiziki şəxslərin siyahısında ilk onluqda Azərbaycan İnterneyşnl Mayninq Kompani Limited Şirkətinin Azərbaycan Respublikasındakı nümayəndəliyi, Baku Steel Company MMC, Azərbaycan Şəkər İstehsalat Birliyi MMC, Sun Food MMC, MKT İstehsalat Kommersiya MMC, Talıbov Zabil Ocaqverdi oğlu, Ram Beynəlxalq Nəqliyyat və Ticarət LTD MMC, VN Food Export Import Company MMC, CTS-Agro MMC və Food Export Şəmkir MMC təmsil olunur.\nQeyri-neft sektoru üzrə ixrac əməliyyatlarında iştirak edən dövlətə məxsus şirkətlərin siyahısında isə ilk onluqda ARDNŞ-in “Marketinq və İqtisadi Əməliyyatlar İdarəsi”, Det-al Alüminium MMC, Azergold QSC, Azərenerji ASC, SOCAR Methanol MMC, Ərzaq Məhsullarının Tədarükü və Təchizatı ASC, ARDNŞ-in Geofizika və Geologiya İdarəsi, “Suraxanı Maşınqayırma Zavodu Törəmə ASC, Naxçıvan MR Dövlət Energetika Agentliyi və Azərbaycan Dəmir Yolları QSC təmsil olunurlar.\n“İxrac İcmalı”nda 2017-ci ilin 10 ayı ərzində Azexport.az portalına daxil olan ixrac sifarişləri barədə də məlumat verilib. Göstərilib ki, 10 ay ərzində dünyanın 66 ölkəsindən 397.3 milyon ABŞ dolları məbləğində ixrac sifarişləri daxil olub. Azexport.az portalına 2017-ci ilin oktyabr ayında daxil olan ixrac sifarişlərinin dəyəri isə 41.5 milyon ABŞ dolları təşkil edib.\nPortala daxil olan ixrac sifarişlərinin ilk beşliyində Rusiya (19.2 %) ilə yanaşı, Türkiyənin (6%), Ukraynanın (5.7%), Hindistanın (4.8%) və ABŞ-ın (4.2%) adı var. Oktyabr ayında İsrail, Myanma kimi yeni ölkələrdən ixrac sifarişi daxil olub.\nHəmçinin “İxrac İcmalı”nda Azexport.az portalı sahibkarlara yeni xidmət təklif etməsi, “Bir Pəncərə” İxraca Dəstək Mərkəzi vasitəsi ilə Rusiyaya, Türkiyəyə, BƏƏ və digər ölkələrə reallaşdırılan ixrac, Şanxaya və Sankt-Peterburq şəhərlərinə həyata keçirilən ixrac missiyası, Şərq Tərəfdaşlığı Mərkəzi ilə İİTKM arasında memorandum imzalanması, Kənd Təsərrüfatı Nazirliyi zəfəranın dünya bazarlarına ixracı imkanlarını araşdırması və s. məsələlər barədə də məlumatlar verilib.\n“İxrac İcmalı” sahibkarları ixracla bağlı maarifləndirməyə, yerli malların ənənəvi və yeni bazarlara çıxarılması imkanlarını artırmağa və beynəlxalq bazarlara inteqrasiya prosesini sürətləndirməyə xidmət edir.\n“İxrac İcmalı”ı daha ətraflı burada.


Xalq TV Qazaxda jurnalist adı ilə dələduzluq edən dəstə ələ keçdi - FOTO\nQazaxda jurnalist adı ilə dələduzluq edən dəstə ələ keçdi - FOTO\nBarədə XalqTv.com-a DİN-in Mətbuat Xidmətinin Gəncə regional qrupundan məlumat verilib.\nBildirilib ki, Qazax Rayon Polis Şöbəsinə müraciə edən bir qrup rayon sakini, ərizələrində daha əvvəl tanımadıqları bir neçə nəfərin özlərini jurnalist kimi təqdim edib, övladları barədə "Çağdaş Təhsil" jurnalında məqalə və şəkil dərc etdirəcəklərini vəd edərək onlardan müxəlif məbləğlərdə pul aldıqlarını bildiriblər.\nRayon Polis Şöbəsinin əməkdaşlarının keçirdikləri əməliyyat-axtarış tədbirləri nəticəsində dələduzluq etməkdə şübhəli bilinən Sabirabad rayon sakinləri - 27 yaşlı Pərviz Fərəcov, 28 yaşlı Davud Fərəcov, Hacıqabul rayon sakini, 39 yaşlı Samirə Talıbova və Tərtər rayon sakini, 28 yaşlı Kənan Hümbətov saxlanılıb. İstintaq yolu ilə müəyyən edilib ki, saxlanılan şəxslərin işinə adı çəkilən jurnal rəhbərliyi tərəfindən bir müddət əvvəl son verilib. Lakin buna baxmayaraq onlar, özlərini "Ziyalılar" ictimai-siyasi qəzetinin əməkdaşı kimi təqdim edərək əməllərini davam etdiriblər.


Qorxulu “Mu” ştammı: “Vaksinləşənlər də yoluxa bilərlər” – Qapanmalar...\n16:08 10.09.2021 Sağlamlıq 186\n“Vəziyyətin yenidən kritikləşəcəyini istisna etmirəm”\n“Mövsümi xəstəliklər və məktəblərin açılması ilə əlaqədar olaraq epidemioloji vəziyyət pisləşə bilər. Bu isə qapanmaları zəruri edəcək”\nKoronavirusun yeni ştamlarının adlarına, səciyyəvi xüsusiyyətlərinə təzəcə öyrəşirik ki, yenisi meydana çıxdı. Bu dəfə də “Mu” ştammı bəşəriyyyəti qorxuya salıb. Epidemioloji vəziyyətin nə ilə nəticələnəcəyi, belə demək mümkünsə, planetin kabusundan nə vaxt yaxa qurtacağımız kimsəyə məlum deyil.\nYeni ştam barədə “Sherg.az”a danışan həkim-infeksionist Nicat Əzimli bunun Kolumbiyada meydana çıxdığını bildirdi:\n“Aparılan araşdırmalara əsasən deyə bilərəm ki, “Mu” ştammı o qədər də təhlükəli deyil. Amma eyni ilə “Delta” kimi “Mu”nun da qorxulu bir mutasiyası mövcuddur. Ehtimallara görə, həmin mutasiyanın mövcud immunitetdən yayınmaq xüsusiyyəti var. Bu isə o deməkdir ki, xəstəliyi keçirənlər və ya vaksinləşənlər də “Mu”ya yoluxa bilərlər. Dediyim kimi, bu, hələlik fərziyyədir. Sözügedən ştamın öyrənilməsi istiqamətində monitorinqlər davam edir. ÜST “Mu”nu maraq doğuran ştamlar sırasına əlavə edib”.\nN.Əzimli gələcəkdə vəziyyətin yenidən kritikləşəcəyini istisna etmədiyini bildirdi:\n“Doğrudur, hələlik durum stabildir. Hətta son günlər yoluxma sayında azalma müşahidə edilir. Amma mövsümi xəstəliklər və məktəblərin açılması ilə əlaqədar olaraq epidemioloji vəziyyət pisləşə bilər. Bu isə qapanmaları zəruri edəcək”.


Ailəsi dağılan qadın:"Aysel telefonu qızımın əlindən aldı" - Azturk Fm\n"Mən şou əhli deyiləm. Qarşınızdakı uzun illərdir ciddi jurnalistika ilə məşğul olan Xoşqədəmdir. Əgər ana əxlaqlıdırsa, psixoloji durumunda heç bir problem yoxdursa, qız övladını ana böyütməlidir". ...


Let It Be (mahnı) — Vikipediya\nThe Beatles tərəfindən Let It Be albomunda ifa olunmuş sinql\nrok, pop, gospel\nThe Beatles sinqllarının xronologiyası\n(5) "Let It Be"\n(6) "Maggie May"\n"Let It Be" (azərb. Qoy belə olsun; Qoy belə də olsun) — 1970-ci ilin mart ayında "The Beatles" qrupu tərəfindən sinql kimi çıxarılan və sonradan "Let It Be" albomuna daxil edilən mahnı. Mahnı Pol Makkartni (albomda müəllif kimi Lennon və Makkartni göstərilib) tərəfindən yazılıb. Mahnı Pol Makkartninin qrupu tərk etməsini elan etməsindən əvvəl çıxarılmış sonuncu "The Beatles" sinqlı olub.\nMahnı Avropa hit-paradlarında ilk yerləri tutub.\n1 Yazılması və istehsalı\nYazılması və istehsalı[redaktə | mənbəni redaktə et]\nMakkartni bildirib ki, "Let It Be" mahnısını yazmaq fikri onun ağlına "Ağ albom"un yazılışları zamanı yuxuda anasını gördükdən sonra gəlib. Makkartni anasının (Polun 14 yaşı olarkən anası xərçəng xəstəliyindən vəfat edib) onu "Mary Mother" sözləri ilə ruhlandırdığını bildirib. O deyirdi: "Bu yuxudan sonra mən özümü xoşbəxt hiss edirdim. Elə bu da məni "Let It Be"ni yazmağa vadar etdi." Makkartni sonralar bununla bağlı deyirdi ki, yuxuda anası ona: "Hər şey yaxşı olacaq, sadəcə, qoy belə olsun (let it be) deyib."\n"The Beatles" qrupu 3 yanvar 1969-cu ildə yeni film olan "Qoy belə olsun" üzərində işləməyə başlayıb, "Let It Be"nin ilk məşqi də məhs həmin zaman Twickenham Film Studios-da keçirilib. Mahnının fonoqramı 31 yanvar 1969-cu ildə "Apple studiyasının təqdimat" hissəsi kimi yazılıb. Mahnının məşqi zamanı Makkartni Blüthner fortepianosunda, Lennon altı simli bariton-gitarada, Billi Preston orqanda, Corc Harrison və Rinqo Star isə adəti üzrə gitara və zərb musiqi alətlərində ifa edirdilər.\n6 mart 1970-ci ildə "Let It Be" sinqlı çıxarılıb. 26 mart 1970-ci ildə isə Fil Spektor, "Let It Be" albomu üçün mahnının remiks versiyasını hazırlayıb.\nPol Makkartni — əsas vokal, bek-vokal, fortepiano, marakas\nCon Lennon — altı simli bariton-gitara\nCorc Harrison — gitara\nRinqo Star — zərb musiqi alətləri\nBilli Preston — orqan və elektrik fortepiano\nLinda Makkartni — bek-vokal\n↑ ISWC Network (ing.).\nMahnının sözləri Arxivləşdirilib 2015-12-05 at the Wayback Machine MetroLyrics saytında (ing.)\nQoy belə olsun\nMənbə — "https://az.wikipedia.org/w/index.php?title=Let_It_Be_(mahnı)&oldid=6045525"\nThe Beatles mahnıları\n1970-ci ilin sinqlları\nBu səhifə sonuncu dəfə 10 iyul 2021 06:26 tarixində redaktə edilib.


İran və Qərbin üzücü müharibəsi - Trend-in icmalçısı\n4 Dekabr 2010 09:00 (UTC+04:00)\nİran və Avropa İttifaqının xarici işlər və təhlükəsizlik siyasəti üzrə ali nümayəndəsi Ketrin Eşton arasında dekabrın 5-də Cenevrədə keçiriləcək müzakirələr ərəfəsində baş verən mütəmadi və mənalı hadisələr göstərir ki, rəsmi Tehran və Qərb ölkələri arasında davam edən üzücü müharibə (the attrition war) həssas və ümidsiz bir məqama çata bilər. Son bir həftədə İranın iki nüvə aliminə qarşı terror, Beynəlxalq Atom Enerjisi Agentliyinin (BAEA) baş katibinin İranın nüvə proqramı ilə bağlı yeni məruzəsi və məruzənin agentliyin Hakimlər Şurasında müzakirəsi, ABŞ-ın İrana qarşı yeni sanksiyalar tətbiq etməsi, habelə "Wikileaks"in İranla bağlı yaydığı qalmaqallı məlumatlar 14 ay müddətində dondurulmuş müzakirələrə təsirsiz ötməyəcək.\nKeçən ilin sentyabr ayında 5+1 ölkələri (Rusiya, Çin, ABŞ, Fransa, Britaniya və Almaniya) və İran arasında uran mübadiləsi ilə bağlı aparılan uğursuz müzakirələrdən sonra tərəflər arasında görüş olmasa da, bir çox proseslər baş verib. İrana qarşı BMT TŞ-nin 1929 saylı yeni qətnaməsinin, ABŞ, Avropa və Qərbin müttəfiqlərinin İrana qarşı birbaşa şiddətli sanksiyalarının tətbiqi, İranın BAEA mütəxəssislərinin ikisini "qara siyahı"ya salması və bir çox məsələlər göstərir ki, keçmişdəki uğursuz müzakirələrlə müqayisədə hazırkı müzakirələrin atmosferi daha soyuq və gərgin olmalıdır.\nİran 5+1 ölkələrini nüvə alimlərinə qarşı terrorun törədilməsində ittiham edib və Prezident Mahmud Əhmədinejad Mazəndəran əyalətindəki çıxışında bildirib ki, bir daha belə terrorlar həyata keçirilsə, BMT-nin daimi üzvlərini məhkəməyə verəcək. Əhmədinejad səbəb kimi, terrora məruz qalan alim Frudin Abbasinin BMT TŞ-nin 1747-ci qətnaməsində adının çəkilməsidir. Bu, alimə qarşı embarqoların tətbiqidir.\nİran nüvə proqramı ilə bağlı detalların BAEA tərəfindən açıqlanmasına daha həssaslıqla yanaşır. Məsələn, İran tərəfi agentliyin rəhbərinə noyabrın 23-də yaydığı yeni məruzəsində İranın sentrifuqalarının sayının açıqlanmasını irad tutur. Maraqlıdır ki, BAEA-nın keçmiş məruzələrində də İranın nüvə proqramı ilə bağlı bir çox detallar əks olunmuşdu, lakin İran indiki kimi reaksiya verməmişdi.\n"Wikileaks"in yaydığı yeni sənədlərə görə, Obama administrasiyası əvvəldən də İranın nüvə proqramını diplomatik müzakirə yolu ilə həllinə ümid etmirmiş və Ərəb ölkələrinin bəziləri də İsrail kimi İrana hücumu dəstəkləyirmişlər. Bunların hamısı İrana haqq qazandırır ki, ən azı özünü müdafiə etmək üçün nüvə silahının yaradılması texnologiyasına əl çatacaq qədər irəli getsin və planlarını dayandırmasın. Əslində, varlığı təhlükədə olan bir rejimi nə iqtisadi güzəştlər, nə də iqtisadi sanksiyalar strateji zəmanəti əldə etməkdən yayındıra bilər. İran da bu qaydadan istisna deyil.\nİranın nüvə proqramı ətrafinda dəyişikliklər\n14 ay bundan əvvəl İranla Qərb arasında ortaq mənafe hesab olunan uran mübadiləsi variantı hazırda nə Qərbin marağındadır, nə də İranın müzakirə predmitidir. Əslində, 2009-cu ildə İranın uran ehtiyatı 1500 kq təşkil edirdisə, hazırda bu rəqəm 3200 kq-dır, həmçinin İran 20 faizlik uran zənginləşdirmə prosesinə başlayaraq, hazırda 35 kq 20 faizlik uran ehtiyatına malikdir. Baxmayaraq ki, İran bu uranı rektor sobasında istifadə olunan yanacağa çevirmək üçün lazimi texnologiyaya yiyələnməlidir. Hər halda, İran 35 kq 20 faizlik uran qazını yanacağa çevirsə, Tehran nüvə labaratoriyasının reaktorunu minimum 5 illik işə sala bilər.\nTehrandakı Əmirabad tədqiqat reaktoru tibbi məqsədlərdə istifadə olunur. Reaktor 1960-cı illərdə tikilib. Sonuncu dəfə 90-cı illərdə Argentina bu reaktorun yanacağını və sobasını yenilədib.\nDigər tərəfdən, bir il bundan əvvəl İranın Nətənz uran zənginləşdirmə zavodunda fəal sentrifuqalar indikindən 3 dəfə çox imiş. İranın fəal sentrifuqalarının sayının azalması, eyni zamanda, zəif dərəcədə zənginləşdirilmiş uran ehtiyatının həcminin 2 dəfə artması göstərir ki, İran effektivlik dərəcəsi daha çox olan yeni növ sentrifuqaları istehsal edə bilib. İran nüvə elektrik stansiyalarının yanacağının təmini üçün 60 min fəal sentrifuqaya malik olmalıdır, lakin, nüvə silahının başlığında istifadə olunan 90 faizlik uranın istehsalına elə həmin miqdar (3000 ədəd) sentrifuqa kifayət edər.\nDigər tərəfdən, İranın nüvə obyetlərinə Staksnet virusunun düşməsi və indiyədək bir neçə nüvə aliminə qarşı terror göstərir ki, Qərb də sanksiyalarla yanaşı, digər üzücü vasitələrlə İrana qarşı müharibəsini davam etdirir.\nProseslər göstərir ki, tərəflər arasında müzakirə masasına qoyulacaq "kozur kartları" artsa da, həmin miqyasda bədbinliklər və münasibətlərin gərginləşməsi də artıb və hətta, bu "kozurlar"dan istifadə etmək üçün situasiyanın əlverişli olması da sual altındadır.\nNetanyahunun əsas rəqibləri seçkilərdə qalib gəlmək üçün birləşdilər\nİslandiya balina ovuna icazəni daha 5 il uzatdı, dünya ictimaiyyəti isə qınayır\nDünya xəbərləri 11:57


Zərdab rayon Mədəniyyət və Turizm Şöbəsi Mərkəzləşdirilmiş Kitabxana Sistemi Metodika və biblioqrafiya şöbəsi - səhifə 3\nŞagirdlərin tərbiyəsində "Dədə Qorqud" dastanlarının əhəmiyyəti\nBilikli, savadlı, vətəni ürəkdən sevən, onun yolunda hər cür fədakarlığa hazır olan, gələcəkdə onu inkişaf etdirən vətəndaş tərbiyə etmək bu gün məktəbin, müəllimin qarşısında duran ən vacib vəzifədir.\nBuna görə də bu müqəddəs peşənin - müəllimliyin bizə verdiyi fürsətdən yararlanıb məqsədimizə nail olmaq üçün bütün bacarıq və imkanlarımızdan istifadə etməliyik. M.Ə.Sabir demişkən, elm tərbiyəsiz məqbul deyil. Tərbiyədə isə xalqımızın milli dəyərləri, ədəbi irsimiz, ədəbi abidələrimiz mühüm rol oynayır. Uzaq keçmişimizdən bizə miras qalan, örnək alacağımız belə abidələrdən biri "Kitabi-Dədə Qorqud" dastanlarıdır.\nMüstəqilliyimizin əldə edilməsi sayəsində qazandıqlarımızın içərisində ədəbiyyatımızın öz həqiqi simasını tapması çox əhəmiyyətlidir. Etiraf etmək lazımdır ki, şagirdlərimizin düzgün tərbiyəsində bu fənnin rolu əvəzolunmazdır, imkanları genişdir.\nTədris etdiyim ədəbiyyat fənnində sevə-sevə öyrətdiyim mövzulardan biri olan "Kitabi-Dədə Qorqud" dastanlarının şagirdlərimizin həyatındakı tərbiyəvi əhəmiyyəti haqqında fikir və düşüncələrimi həmkarlarımla bölüşmək istərdim.\nSevindirici haldır ki, biz bu dastanla şagirdlərimizi hələ aşağı siniflərdən tanış edə-edə irəliləyirik. Demək olar ki, uşaqlar hər il bu gözəl abidəni öyrənir, məlumatlarını zənginləşdirirlər. "Dədə Qorqud" dastanlarındakı "Dirsə xan qolu Buğacın boyu" əsasında M.Rzaquluzadənin yazdığı "Ana ürəyi, dağ çiçəyi" hekayəsi 5-ci sinifdə, "Uşun qoca oğlu Səgrəgin boyu" 6-cı sinifdə, "Bayburanın oğlu Bamsı Beyrək boyu" 7-ci sinifdə, "Oğuz xanın oğlu Uruz bəyin dustaq olduğu boy" 8-ci sinifdə, "Salur Qazanın evinin yağmalanması boyu" 10-cu sinifdə proqram materialı kimi seçilmiş və həmişə şagirdlər tərəfindən çox böyük həvəslə öyrənilmişdir.\nQarabağ boyda dərdi olan bu xalqın "Dədə Qorqud" öyüdlərini, məsləhətlərini, təcrübəsini öyrənib öyrətməyə böyük ehtiyacı var.\nXalqımızın ümummilli lideri Heydər Əliyev 2000-ci ildə BMT-nin YUNESKO təşkilatı səviyyəsində "Kitabi-Dədə Qorqud" dastanlarının 1300 illik yubileyinin keçirilməsinə, dastan əsasında "Dədə Qorqud" adlı 2 serialı film çəkilməsinə nail olmuşdur.\n"Salur Qazanın evinin yağmalanması" boyu dastanın ən maraqlı, böyük tərbiyəvi əhəmiyyətə malik boylarındandır. Şagirdlərimiz buradan Vətən sevgisini, anaya məhəbbəti, qadına hörməti öyrənirlər. Mərdlik, cəsarət, qorxmazlıq, düşmənə nifrət, düşmən qarşısında əyilməzlik kimi xüsusiyyətlər şagirdlərə aşılanır. Bu dastanı tədris edərkən şagirdlərə xalq yazıçısı Anarın bu sözlərini xatırladıram: "Hər hansı xalq - ədəbi irsi nə qədər zəngin olsa da, bir və ya iki əsas kitaba, təməl kitaba, Ana kitaba malikdir. Belə baş kitab xalqın varlığını əks etdirir. Azərbaycan xalqının şah əsəri, ana kitabı "Dədə Qorqud" dastanıdır.\nİgid Qazanın əliaçıqlığı görün necə verilir: O, 3 ildən bir qadının əlindən tutub evdən çıxar, var-dövlətini camaata dağıdardı. 10 min, 20, 30, 40 minE düşməni saya salmayan, yalnız 100 mini keçəndə hərəkətə gələn sevimli Qazan xanın yurdunu talanmış, evləri, obaları yanmış görəndə düşdüyü ağır halı bu günümüzlə necə də səsləşir! Talan olunmuş Xocalımız, od tutmuş Şuşamız, viran qoyulmuş Kəlbəcərimiz, Laçınımız... yada düşür. Amansızlıqla qətlə yetirilmiş qocalar, uşaqlar və cavanların taleyi igid Beyrəyin taleyinə nə qədər bənzəyir. Əsir düşmüş Burla xatunun ağrılarını neçə-neçə qız-gəlinimiz, analarımız yaşamadı?!\nDastanı öyrənən şagirdlərimizin Qaraca Çobana sevgisi daha böyükdür. Qəribədir, əsərdəki əsas surətlərin içərisində aşağı təbəqənin yeganə nümayəndəsi olan Qaraca Çobanın yalnız bircə boyda iştirak etməsinə baxmayaraq, bütün obrazlardan, hətta Qazan xandan da artıq sevilməsi diqqəti cəlb edir. Bununla dastan yaradıcılarının, sinfi fərq qoyulmasa da, zəhmətkeş təbəqəyə rəğbəti təsdiqlənir. Dahi Nizaminin də diqqətini cəlb etmiş bu qəhrəman onun "Xosrov və Şirin" poemasının əsas surətlərindən biri olan Fərhadın sələfidir. Yeri gəlmişkən, Nizaminin "7 gözəl" əsərindəki Bəhram Gurun quş ovlayıb damğa vuraraq buraxması "Dədə Qorqud" dastanındakı Bəkil surətinə bənzəyir. O da ovladığı arıq ceyranları damğalayıb (qulağını deşib) buraxırdı.\n"Qazan xanın evinin yağmalanması" boyunu tədris edərkən şagirdlərin diqqətini Qaraca Çobanın leksikasına da cəlb edirəm. Qazan xanla söhbətində hər an səmimiliyini, məhəbbətini bildirirəm, ona sədaqətlə itaət edən bu nəhəng gövdəli, əfsanəvi gücə malik, ağıllı, tədbirli igid düşmənlə üz-üzə gələndə içində aşıb-daşan kinini, küdurətini cilovlaya bilmir, düşməni söyməkdən belə çəkinmir. Onu mühasirəyə alıb təslim olmağa, yüksək vəzifə təklif edən yağını belə qarşılayır:\n"Hərzə-mərzə söyləmə, itim kafir!\nİtimlə bir qabda yal yeyən kafir...".\nSanki dastan yaradıcıları qəsdən bu ürəyitəmiz, zəhmətkeş insanı özünəməxsus sadə, bir az da loru, vulqar danışığı ilə ağalarından fərqləndirməyə, daha da inandırıcı və sevimli bir obraz yaratmağa çalışmış və buna nail olmuşlar. Döyüş zamanı düşməndən anasını istəyən Qazanı "ananı Yaykat Keşiş oğluna ərə verəcəyik" deyə ələ salan düşmənlərə Qazan xandan da əvvəl yaxşıca dərs verən Qaraca Çoban yenə söyüş yağdırır:\n"Mərə dini yox, əqilsiz kafir!\nUsu yox dərnəksiz kafir!\nQazan xanın anası qocalıb,\nDölün almaqdan səfan varsa,\nqara gözlü qızını Qazana ver...".\nQeyrətli Çoban düşmənə qarşı coşub-daşan qəzəbi, nifrəti ilə Şəhidlər xiyabanında uyuyan yüzlərlə igidlərimizi xatırladır. Çətin anlarda oğuz xanları bir-birinin hay-harayına yetişirlər. Vuruşub qalib gəlmək üçün əlbir olmaq lazımdır.\n"Dədə Qorqud" dastanı milli mənəvi dəyərlərimizdəndir. Xalqımızın söz ensiklopediyası, tarix dərsliyimizdir. Bu dastana sovet dövründə qadağa qoyulması, onun təqib olunması elə möhkəm milli xüsusiyyətləri mədəniyyətimizi və keçmişimizi doğru-dürüst özündə əks etdirməsindən, coğrafiyamızdan xəbər verməsindən irəli gəlirdi.\nKitabi-Dədə Qorqud” dastanı xalqımızın söz abidəsidir


29 yazar 19 başlıq və 53 entry\nQarabağ / yeniliklər + 0 yazarların paylaşmaq istədikləri musiqilər 6 tarixin ən böyük icadı 14 din və təkamül həyat fəlsəfəsi edilə biləcək ən gözəl cümlə 15 uşaqlığı xatırladan şeylər 4 çərpələng uçuran bakı 6 we only write english to this topic 6 overthinking 2 yohan vilhelm snelman bir qadına deyiləcək ən gözəl şey 3 bu qədər ölkə varkən azərbaycanda doğulmaq 7 yaran türkcə karikaturalar 2 production babies acı uşaqlıq xatirələri the strumbellas günü ifadə edən tək cümlə 14 2-ci qarabağ müharibəsinin şəhidləri 9 yazarların paylaşmaq istədikləri şeirlər 4 bernulli qanunu grey's anatomy sözlük yazarlarından aforizmlər 2 biz olmasaq qarabağı ala bilməzdiniz deyən türklər 17 aşıq namiq insan resursları üzrə mütəxəssis yaxşı insan pis insan 12 years a slave alice möcüzələr diyarında sindromu təkamül psixologiyası sats reeflay 4 dekabr 2015 neft daşlarında qəza johann sebastian bach karma xalı 2 bibliosmia tarık bilen #sözaltı tarixçə 2 ekşi sözlük 13 #sözaltı radio 2 şiddət öyrənildiyində nə qədər cahil olunduğunu göstərən sadə məlumatlar 6 1 dəqiqəlik sükut gazapizm diplomat jorge luis borges unudulmayan yuxular sözaltı günlük 4 gecəyə bir mahnı paylaş 2 böyümək arıqlama yolları 6 imgur.com 2\nchill mahnıların qənimi, neo soul, r and b, hip hop kimi janrlarda yazıb-yaradan, oxuduğu mahnıların əksinə, özünün çox gülməli tipologiyası, xasiyyəti var - bunu müsahibələrinə baxıb təsdiqləyə bilərsiniz.\n2019-cu ildə təqdim etdiyi "igor" albomu və xüsusilə də "earfquake" mahnısıyla xeyli səs-səda doğurdu, hal-hazırda vpn açıq deyil deyə youtube-a keçid qoya bilmirəm, amma siz keçid edib bu mahnının klipinə mütləq baxın.\n"genius of igor" (səhv etmirəmsə) belə bir videoya daha baxmışdım albom haqqında. albomun bir cütlüyün (igor və tyler) ayrılıq prosesini hekayələşdirdiyi qeyd edilirdi. onu da deyim ki, bu albomdan 8 favoritim var (utanma, hamısını favoritin seç).\n"Igor's Theme", "Earfquake", "I Think", "Exactly What You Run from You End Up Chasing", "Running Out of Time", "New Magic Wand", "A Boy Is a Gun", "Puppet", "What's Good", "Gone, Gone / Thank You", "I Don't Love You Anymore", "Are We Still Friends?"\nadlarından da görüldüyü üzrə, mahnıların öz hekayələri var. videonun müəllifi bu albomu 2 hissəyə bölür: sezon 1 - 1-ci trekdən 7-ci trekə qədər və sezon 2 - 8-ci trekdən 12-ci trekə qədər. sezon 1 bu iki obrazın bir-birinə olan sevginin yavaş-yavaş ağrıya çevrildiyi perioddur, təəccüblü deyil ki, ikinci sezonda onların ayrılıqlarının və bir-birilərini unutmağa çalışdıqlarının şahidi oluruq.\n"i think" trekində "call me by your name"ə referens olunduğu da qeyd olunur.\namma tylerin babat yaradıcılığı bu albomla çoşub deyə bu, hələ o demək deyil ki, elə ən yaxşı albomu budur. 2011-ci ildə çıxardığı "goblin", 2013-cü ildəki "golf" (hansı ki, merchləri indi də satılır), 2015-ci ildə "cherry bomb" və 2017-ci ildəki "flower boy".\nbu albomların içində "flower boy" xüsusi sevgimi qazanıb, çünki albomun yarıdan çoxu duetlərdir. bu duetlərin içində frank ocean, rex orange country, kali uchis var, kimlər ki şəxsən mənim həyata olan sevgimi çoxaldır.\nbir də son bir şey deyim, asap rocky ilə çox yaxın dost olduqları üçün onları shipləyənlər çoxdur. düzü, mən də bromance yaşadıqlarını düşünürəm. amma belə, həyatsız insanam deyə özümdən uydurmuş da ola bilərəm, entrynin sonluğuna çox fikir verməyin.\n2 əjdaha! maraqlı 18.10.2020 22:56, adelchist\n#306676 favori umbay şikayət


İlham Əliyev gəldi, icra başçısı “sabunçulu Robinzon”u polisə apardı » www.DOGRU.tv - Onlayn Televiziya\nwww.DOGRU.tv - Onlayn Televiziya » Sosial » İlham Əliyev gəldi, icra başçısı “sabunçulu Robinzon”u polisə apardı\nİlham Əliyev gəldi, icra başçısı “sabunçulu Robinzon”u polisə apardı\n24 iyul 2014 15:21 Baxış Sayı: 380 Şərhlər: 0 Çap Et\nBakıda insanların əslində heç bir iri şəhərdə görməyə öyrəşmədiyi, ağlımıza gətirməkdə belə çətinlik çəkdiyimiz qeyri-adi bir “ada-ev” var. Bu gün o evin sakinlərinin başına sözün əsl mənasında oyun açıblar.\nBelə ki, polislər Sabunçu Rayon İcra Hakimiyyətinin (RİH) başçısı Adil Vəliyevin göstərişi ilə Hüseynovlar ailəsini bu gün sürüyərək daxmasından çölə çıxarıb. Onlar Post-Patrul Xidmətinin maşınına mindirilərək polis bölməsinə aparılıblar.\nBu məlumatı virtualaz.org saytına ev sahibi Ələkbər Hüseynov özü verdi. Ələkbər Hüseynovun sözlərinə görə, o və qardaşı Murad Hüseynov hazırda Sabunçu Rayon Məhkəməsindədirlər.\nHadisəyə isə prezident İlham Əliyevin bu gün Bakı Olimpiya Stadionundakı tikinti işlərinin gedişi ilə tanış olmaq məqsədilə Böyükşor qəsəbəsinə getməsi səbəb olub. Belə ki, prezidentin gəlişindən xəbər tutan icra başçısı həmin ailəni evindən çıxarıb. Məqsəd isə onların səslərini “batırmaq” olub.\nƏləkbər Hüseynov bildirdi ki, əvvəl onların evinə nəzarət üçün iki polis əməkdaşı gəlib. Polislər ev sahiblərinə onlarla birlikdə evdə olacaqlarını, mənzildən çıxmamaq, gözə görünməmək üçün onlara nəzarət edəcəklərini deyiblər: “Biz buna etiraz etmədik. Daha sonra Sabunçunun icra başçısı Adil Vəliyev özü evimizə gəldi. Dedi ki, burada qala bilməzsiniz. İcra başçısı polislərə göstəriş verdi ki, bizi evdən zorla çıxarsınlar. Məni, qardaşımı, həyat yoldaşımı və iki uşağımı sürüyərək evdən çıxardılar. Fikirləşdilər ki, birdən biz evdən çıxıb prezidentə müraciət edərik, dərdimizi, məmurlardan şikayətimizi deyərik. Ona görə də bizi təcrid etdilər”.\nƏ.Hüseynov həyat yoldaşı və iki uşağının icra nümayəndəliyinə, qardaşı Muradla onu isə Sabunçu Rayon Polis İdarəsi 12-ci polis bölməsinə aparıldığını söylədi. Hər iki qardaş daha sonra bölmədən Sabunçu Rayon Məhkəməsinə aparılıblar.\nƏ.Hüseynov onlara qarşı polisə müqavimət maddəsi ilə ittiham irəli sürüldüyünü və hazırda məhkəmə binasında saxlanıldıqlarını dedi. Bu gün saat 15:00-da hakim İlqar Abbasovun sədrliyi ilə məhkəmə prosesi keçiriləcək.\nXatırladaq ki, Hüseynovlar ailəsi evlərinin sökülməsinin müqabilində onlara verilən kompensasiyanın məbləği ilə razılaşmır. “Dərnəgül yolu” kimi tanınan Ziya Bünyadov prospektindəki 12 saylı evdə (rəsmi ünvanları isə belədir: Böyükşor qəsəbəsi, 12) yaşayan Hüseynovlar ailəsi stadionun tikintisi ilə bağlı bütün qonşularının köçməsinə rəğmən heç yerə getməyəcəklərini deyirlər. Onlar bir ildən çoxdur ki, qaz, işıq və susuz qalıblar və ədalətli kompensasiya üçün Sabunçu RİH-lə mübahisə və mübarizədədirlər.\nHüseynovlar ailəsi evlərinin sahəsinin düzgün hesablanmadığını, onlara çatacaq kompensasiyanın az olduğunu deyir və 40 ildən artıqdır yaşadıqları sənədli evlərinin qanunsuz şəkildə sökülməsi cəhdinə etiraz edir.\nBakıda evdən qaçan 15 yaşlı qızı zorladılar\nTovuzda qəzada ölən sürücünün qardaşı yas mərasimində qəfil dünyasını dəyiş ...\nAdil Vəliyevin Şakir Alıyevi istefaya yollamasının 20 milyonluq səbəbi\n“Evimi sökən özəl şirkətdir, ancaq alveri icra hakimiyyəti aparır”\nİcra Hakimiyyəti “Razin tolkuçka”sı barədə göstəriş verdi


Nəticə etibarilə «İrəvanda xal qalmadı» mahnısını Arif Babayev, Canəli Əkbərov, Baba Mahmudoğlu, Qədir Rüstəmov, Eynulla Cəbrayılov və digər müğənnilər də ifa ediblər. Qeyd etmək lazımdır ki, bu mahnı iki nəfərin oxumasını tələb edir. Ancaq əsasən solo ifalar müşahidə edilir. Bu mahnını qadın ifaçıları arasında Elmira Rəhimova, Elmira Məmmədova, Qəndab Quliyeva, Səmayə İsmayılovanın adlarını sadalamaq olar. «İrəvanda xal qalmadı» mahnısının ifa olunması əsasən 80-ci illərə təsadüf edir. Məhz bu dövrdə bu mahnı öz şöhrətinin zirvəsində idi. Baba Mahmudoğlu və Elmira Məmmədova «İrəvanda xal qalmadı» mahnısını duet kimi oxuyanlardan birinciləridir. Bu mahnı həmçinin 80-ci illərin ortasında da lentə yazılıb. Gənc müğənnilər arasında bu mahnıya müraciət edənlərdən biri Röyadır. Onun ifası oxucuların yaddaşında müasir, parlaq və ritmik aranjimanla qaldı. Mahnısı rəqs xarakteri daşıdı və bununla belə mahnının milli ruhuna xələl gəlmədi.\n↑ 1 2 Mahnı və rəqslərin beşiyi\n↑ İstedadsızlar gəldi-gedərdi\n↑ Bir mahnının izi ilə, yaxud qıpçaq qızı Sarı Gəlin\n↑ "İrəvanda xal qalmadı" mahnısının tarixçəsi\nMənbə — "https://az.wikipedia.org/w/index.php?title=İrəvanda_xal_qalmadı&oldid=4775065"


Kollecdə yüksək intellektli kadrlar hazırlanır\nÖlkəmizin bütün sahələrində olduğu kimi, təhsil sahəsində də aparılan məqsədyönlü islahatlar bu gün öz bəhrəsini verməkdədir. Gənclərimizin hərtərəfli inkişafını prioritet istiqamət kimi qəbul edən orta və ali təhsil ocaqları bu sahədə ardıcıl və məqsədyönlü iş aparmaqla bir çox uğurlara imza atıblar. Belə təhsil müəssisələrindən biri də Bakı Dövlət Sosial İqtisad Kollecidir. Kollecin direktoru, iqtisad elmləri üzrə fəlsəfə doktoru, dosent Mübariz Mahmudovla söhbətimiz də bu təhsil ocağının tarixi, fəaliyyəti və uğurları ilə bağlıdır.\n- Mübariz müəllim, təhsil ocağının tarixi və bu günü haqqında məlumat verməyinizi xahiş edirik.\n- Kollecimiz 1966-cı ildə cəmi 150 tələbə və 11 müəllimlə texnikum kimi fəaliyyətə başlamışdır. Azərbaycan Respublikası Nazirlər Kabinetinin 26 avqust 2002-ci il tarixli, 140 nömrəli qərarı ilə Bakı Plan İqtisad Texnikumunun bazasında Bakı Dövlət Sosial İqtisad Kolleci yaradılmışdır. Hazırda məktəbimizdə 1412 tələbə təhsil alır. Onlardan 943 nəfəri əyani, 469 nəfəri isə qiyabi şöbədə oxuyur. Onların təlim-tərbiyəsi ilə məşğul olan 128 müəllim işinin öhdəsindən layiqincə gəlir.\nBildiyimiz kimi, 2010-cu il yanvarın 13-də Nazirlər Kabineti "2010-2013-cü illərdə Azərbaycan Respublikasının orta ixtisas təhsili sistemində islahatlar üzrə Tədbirlər Proqramı" haqqında qərar qəbul edib. Qərarda ölkəmizdə orta ixtisas təhsili sisteminin müasir tələblər səviyyəsində inkişaf etdirilməsi, ölkə iqtisadiyyatının inkişafı istiqamətlərinə əsasən əmək bazarının tələbatına uyğun istehsal və xidmət sahələrinin yüksək keyfiyyətli orta ixtisas təhsilli kadrlarla təmin olunması nəzərdə tutulur. Həmin qərar kollektivin Pedaqoji Şurasında geniş müzakirə olunmuş və əməli işimizdə konkret fəaliyyət proqramı kimi qəbul edilmişdir.\nSon illər kollecin maddi-texniki bazasının yaxşılaşdırılmasında xeyli iş görülmüş, tədrisdə istifadə olunan avadanlıqlar müəyyən qədər təzələnmiş, iki ixtisaslaşmış kompüter kabineti yaradılmış, kabinetlərdən biri sürətli İnternetə qoşulmuş, istilik sistemi bərpa olunmuş, dam örtüyü dəyişdirilmiş, köhnə pəncərələr yenisi ilə əvəz olunmuşdur. Kollecin binasının əsaslı təmirinə başlanmışdır.\n- Mübariz müəllim, rəhbərlik etdiyiniz kollec hansı ali təhsil ocaqları ilə əlaqə saxlayır?\n- Orta ixtisas təhsili fasiləsiz təhsil sisteminin tərkib hissəsidir və nəticə etibarilə bir-biri ilə üzvi surətdə bağlı olan iki əsas məsələni həll edir. Yəni yeniyetmələr müxtəlif peşələrə yiyələnməklə yanaşı, eyni zamanda ümumi icbari təhsil də alırlar.\nBütün ölkədə olduğu kimi bizim kollecdə də təhsil məzmununda dəyişikliklər aparılmış, kadr hazırlığı aparılan ixtisaslar və istiqamətlər üzrə orta ixtisas təhsilinin standartları və buna müvafiq yeni tədris planları və proqramları hazırlanmışdır.\nKollecimizdə bütün ixtisaslar üzrə 100 ballıq sistemə keçilmişdir. Xüsusi qeyd etməliyəm ki, bu sistemə keçid tələbələrin məsuliyyətini xeyli artırmışdır.\nKollecimiz bir sıra ali təhsil müəssisələri ilə, o cümlədən Azərbaycan Dövlət İqtisad Universiteti və Bakı Dövlət Universiteti ilə sıx əlaqə saxlayır. Elə bunun nəticəsidir ki, hər il məzunlarımızın 10-15 faizi ali məktəblərə qəbul olunur. Onlardan bəziləri hətta 550, 580, 600 balla Bakı Dövlət Universitetinə və Azərbaycan Dövlət İqtisad Universitetinə qəbul olublar.\nYeri gəlmişkən, qeyd edim ki, məzunlarımızdan Kamran Əlizadə bu təhsil ocağını bitirdikdən sonra təhsilini BDU-da davam etdirib və hazırda Azərbaycan Respublikası Dövlət Neft Şirkətində məsul vəzifədə çalışır. Fərid Quliyev də bizim məktəbi bitirdikdən sonra ADİU-da təhsilini davam etdirib, hazırda bank işində yüksək vəzifədə işləyir. 2009-cu ildə isə məzunlarımızdan Zümrüd Hüseynova 625 balla BDU-nun filologiya fakültəsinə qəbul olub. Fəxrlə deyə bilərəm ki, hazırda respublikanın müxtəlif elm və istehsalat sahələrində layiqincə çalışan məzunlarımız vardır.\n- Təhsil ocağında hansı ixtisaslar üzrə kadrlar hazırlanır?\n- Kollecimizdə iqtisadiyyat təmayüllü ixtisaslar üzrə mühasibat uçotu və audit (təftişçi), maliyyə işi, bank işi, menecment və gömrük işi, hüquq təmayüllü ixtisaslar üzrə isə hüquq, hüquq-mühafizə fəaliyyəti, Dövlət Yol Polisinin inzibati hüquq fəaliyyəti və informatika müəllimi ixtisasları üzrə kadrlar hazırlanır.\n- Torpaqlarımızın bir qisminin işğal altında olduğu zamanda kollecinizdə tələbələrin vətənpərvərlik ruhunda tərbiyəsinə necə diqqət yetirilir?\n- Məktəbimizdə mütəmadi olaraq ümummilli lider Heydər Əliyevin siyasi kursu, azərbaycançılıq ideyaları təbliğ olunur. "Vətənin hər qarış torpağı uğrunda ölməyə hazırıq" devizi altında bir sıra diskussiyalar aparılır. Müharibə veteranları, şəhid ailələri, digər ziyalılarla görüşlər keçirilir, şəhidlər xiyabanlarına, tarixi yerlərə ekskursiyalar təşkil edilir. Kollecimizin məzunlarından Qarabağ uğrunda gedən döyüşlərdə şəhid olmuş Araz Pirimovun, Mübariz Sahibovun, Zaur Ələkbərovun xatirəsini əbədiləşdirən guşə yaradılmışdır. Məktəbimizdə həmçinin bu il böyük şücaət göstərərək Vətən uğrunda canından keçən Milli Qəhrəman Mübariz İbrahimovun da xatirəsinə xüsusi guşə yaradılmış və qəhrəman haqqında tələbələrə ətraflı məlumat verilmiş, doğulub boya-başa çatdığı Biləsuvar rayonuna və Bakıdakı iki nömrəli fəxri və şəhidlər xiyabanına - məzarı üstünə ziyarət təşkil edilmişdir.\nKollecimizdə tələbələrin fiziki tərbiyəsinə də xüsusi diqqət yetirilir. Təhsil ocağında fəaliyyət göstərən idman zalı, voleybol və futbol meydançaları gənclərin ixtiyarına verilib. İdmanı tədris edən müəllimlər tələbələrin sağlamlığının təminatçısı kimi çalışır və bu yolda əllərindən gələni əsirgəmirlər. Təsadüfi deyil ki, 2008 və 2009-cu illərdə kolleclər arasında keçirilən basketbol və voleybol yarışlarında məktəbimizin qızlar və oğlanlar komandaları I yeri tutmuşlar.\n2010-cu ildə Şən və Hazırcavablar Klubunun təşkil etdiyi məktəblərarası yarışlarda kollecimizin komandası I yeri tutub.\nTələbələrimizin ictimai mühitdə tutduqları mövqe, əldə etdikləri nailiyyətlər deməyə əsas verir ki, kollecimizdə yüksək intellektli kadrlar hazırlanır.\n- Təhsil müəssisələrinin nailiyyətləri müəllimlərinin fəaliyyəti ilə ölçülür. Siz necə, müəllimlərinizin işindən razısınızmı?\n- Bu gün kollecimizin bütün müəllimləri işini günün tələbi səviyyəsində qurmağa səy göstərir və buna nail olurlar. Onların arasında elmlər doktoru və elmlər namizədləri elmi dərəcələri olanlar vardır. Kollecimizdə vaxtaşırı keçirilən müşavirələrdə, Pedaqoji Şuralarda müəllimlərin əməyi qiymətləndirilir, tədrisin yüksək səviyyədə aparılmasına dair addımlar atılır, yaranmış problemlərin aradan qaldırılması üçün təcili tədbirlər görülür. Müəllimlərimizdən Fikrət Əhmədovun, Qələndər Muxtarovun, Rəfail Əhmədovun, Seyidağa Rzayevin, Nigar Umarovanın, Hüseyn Qələndərovun və başqalarının yaxşı işindən danışmağa dəyər.\n- Sonda həmkarlarınıza və gənclərə tövsiyəniz.\n- Ümummilli liderimiz Heydər Əliyevin memarı və qurucusu olduğu müstəqil Azərbaycan Respublikamızı göz bəbəyimiz kimi qorumağı, torpaqlarımızın hər qarışı uğrunda canımızdan keçməyə hazır olmağı tövsiyə edirəm.